
Gost Slovenskega društva za mednarodne odnose je bil Prof. Dr. Miro Cerar, trenutno dekan Pravne fakultete Univerze v Ljubljani, ustavni pravnik, kot politik pa je bil predsednik vlade RS 2014-2018 in zunanji minister v letih 2018-2020. Kot vrhunski poznavalec tematike, bo problematiko suverenosti poglobljeno osvetlil, tako s pravnih kot političnih vidikov. 

Razpravo o O suverenosti in mejah suverenosti je povezoval Marjan Šetinc, predsedik SDMO in predstavil nekaj uvodnih iztočnic:

Mediji so 30. septembra 2026 objavili sledečo informacijo: ”Koalicijske sile pod vodstvom ZDA so 30. septembra 2026 uradno zaključile operacijo Neomajna odločenost (Operation Inherent Resolve) in se umaknile iz Iraka. Ameriško obrambno ministrstvo je potrdilo konec vojaške misije in umik preostalih sil (vključno z bazo v Erbilu, v Kurdistanu) v skladu z dogovorom med ZDA in Irakom iz septembra 2024. Iraški premier Ali al Zaidi je konec misije označil za začetek novega poglavja in v Bagdadu razglasil dan suverenosti”. 

Tudi Slovenija je 2015 razglasila 25. oktober za dan suverenosti. To je dan, ko so se, 1991, iz Slovenije umaknili še zadnji vojaki JLA. 

Iz teh dveh primerov bi enostavno sklepali, da se suverenost pridobi z umikom tujih sil z ozemlja države. Primera sta le pogojno primerljva, vendar povedna.

Republika Somaliland deluje kot de facto suverena država, vendar mednarodno v splošnem ni priznana. Somaliland je ob prenehanju britanskega protektorata, 26. junija 1960, priznalo 35 držav, vendar se je po 5 dneh odločil za združitev z jugom in vzpostavitev republike Somalije.Če se malo spomnimo nazaj je bilo leto 1960 leto velikega dekolonizacijskega vala v Afriki. 
Po več desetletjih brutalne državljanske vojne in padca vojaškega režima Siada Barreja, je Somaliland, 18. maja 1991, ponovno razglasil neodvisnost od Somalije. Od 1991 deluje neodvisno, ima ustavo, lastno vlado, predsednika, parlament, denar - somalilandski šiling, potne liste, varnostne sile, zgodovinsko opredeljene meje, ki jih je vzpostavil britanski protektorat. Prestolnica Hargeisa ima letalske povezave z vrsto držav, trgovske vezi s celotno regijo, poseben dogovor z Etiopijo za uporabo pristanišča Berbera v Adenskem zalivu itd.  

Kljub temu, da izpolnjuje Montevidejske kriterije/pogoje, večina držav, Afriška unija in Združeni narodi Somalilanda ne priznavajo ter ga še naprej obravnavajo kot del suverene države Somalije. 

Zakaj je priznanje neodvisnosti nacionalne entitete odvisno od priznanih držav? Izgovor, da bo priznanje sprožilo plaz zahtev še nekaterih drugih narodov, ki izpolnjujejo pogoje za samodločbo, je hipokrizija, gre morda za varovanje kluba že suverenih, priznanih držav?
Mimogrede, valižanski parlament je, leta 2006, podprl pravico Somalilanda do samodločbe. V Walesu živi med 10 in 15 tisoč Somalilandcev. Leta 2020 pa sta Taiwan in Somaliland vzpostavila de facto diplomatsko partnerstvo. Decembra 2025 je Izrael uradno priznal Somaliland kot neodvisno in suvereno državo, ta je že odprla veleposlaništvo v Jeruzalemu, Izrael pa v Hargeisi. Do tega ni prišlo slučajno, povod je bila izjava, predsednika Somalije Hassana Sheikha Mohamuda, na državni televiziji da bo: "Somalija iskoristila vsa dostopna diplomatska sredstva, da se upre izraelski agresiji."

Kljub nasprotovanju priznanja je republika Somaliland suverena država. Po tem kar lahko izluščimo iz obsežnih opisov in podatkov, je Somaliland bolj neodvisen, bolj suveren, zunaj krempljev suverenih držav, kot države, ki so vezane na medsebojne dogovore in mednarodno pravo. Drugače je s Palestino, to je doslej priznalo 157 suverenih držav v mejah iz leta 1967, večino tega ozemlja zaseda Izrael in nadaljuje z etničnim čiščenjem, izrinjanjem Palestincev z ozemelj kjer ti že stoletja živijo. Suverenosti ali samostojnosti jim ne zagotavlja priznanje 81% suverenih držav.  


Ali neka pretekla odločitev velja za zmeraj? Odločitev ljudi nekaj generacij nazaj?Ali lahko ljudstvo odloči drugače, ko ugotovi, da konfliktnega razmerja v skupni državi ni mogoče razrešiti na drugačen način? Eni uspejo drugi ne?

V primeru Brexita – je predsednik britanske vlade po referendumu izjavil PEOPLE SPOKE – ljudstvo je odločilo. David Cameron je govoril LJUDJE IMAJO PO 40 LETIH PRAVICO PONOVNO ODLOČATI o tem ali želijo ostati v EU. Zagovorniki razdružitve pa WE ARE SOVEREIGN NATION AGAIN – ponovno smo suverena država.WE TOOK BACK CONTROL.
[bookmark: _GoBack]
Vse članice Združenih narodov so po mednarodnem pravu in kriterijih Konvencije iz Montevidea, iz leta 1933, suverene države. Konvencija opredeljuje 4 pogoje: stalno prebivalstvo, opredeljeno ozemlje učinkovita oblast/vlada in zmožnost vzpostavljati odnose z drugimi državami  Toda zadeve niso tako preproste, v resničnem svetu, upoštevaje ekonomske in geopolitične razmere, absolutna suverenost, popolna neodvisnost ne obstaja.

Kljub velikim besedam o človekovih pravicah, pravici narodov do samoodločbe, je mednarodna skupnost temu nenaklonjena. Še več, zagovarja nedotakljivost meja ne glede na to kaj se dogaja znotraj posameznih ”nedotakljivih” meja/entitet. 
Mednarodno pravo...izhaja iz osnovne listine ZN, ki je nastala v drugačnem času, poskušala je zabetonirati stanje, ki je nastalo po 2.SV, sicer pa kot vemo nobena konvencija v sodobni zgodovini  ni uspela vzpostaviti popolnoma trajnih rešitev.
Zdi se, da je mednarodno pravo kruto do nepriznanih entitet?
Suverenost ne pride sama po sebi, proces ali boj za samostojnost, beg iz subordinacije, kratenja pravic, od jezika, kulture, ozemlja....je nedvomno še nedokončan proces... 

Torej, kako raztegljiva je nacionalna suverenost, da je še vedno pravno utemeljena? Kako nesuverenim narodom dopovedati, da še ni prišel čas, da če enemu to omogočiš, zakaj drugemu ne?
Paradoks, suvereni odločajo komu dati suverenost ali ne. Zdi se, da je Somaliland boj suveren kot suvereni narodi, saj ni vezan, na pravila, ki jih postavljajo Združeni narodi, druge uzance, pravila, ki so jih postavili suvereni! Ta in vprašanja povezana s konceptom suverenosti je izčrpno predstavil prof. Miro Cerar. 

